మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ధావన్ గాయంపై బీసీసీఐ స్పందన.. వదులుకోవడం ఇష్టం లేకే ఇలానా?
శిఖర్ ధావన్ బొటన వేలు గాయంపై మీడియాలో రకరరకాల కథనాలు వెలువడ్డాయి. కానీ బీసీసీఐ మాత్రం మంగళవారం రాత్రి స్పందించింది. ధావన్ ప్రస్తుతం వైద్య నిపుణుల పర్యవేక్షణలో ఉన్నాడని తెలిపింది.
Samayam Telugu | Updated:
Jun 11, 2019, 09:35PM IST
హైలైట్స్
శిఖర్ ధావన్ బొటన వేలు గాయంపై మీడియాలో రకరరకాల కథనాలు వెలువడ్డాయి.
కానీ బీసీసీఐ మాత్రం మంగళవారం రాత్రి స్పందించింది.
ధావన్ ప్రస్తుతం వైద్య నిపుణుల పర్యవేక్షణలో ఉన్నాడని తెలిపింది.
శిఖర్ ధావన్ గాయం విషయమై బీసీసీఐ ఎట్టకేలకు స్పందించింది. ధావన్‌ ప్రస్తుతం వైద్య నిపుణుల పర్యవేక్షణలో ఉన్నట్టు బోర్డు స్పష్టం చేసింది. శిఖర్ ఇంగ్లాండ్‌లో ఉండేందుకు వైద్యుల బృందం అనుమతిచ్చిన బీసీసీఐ తెలిపింది. అతడు కోలుకుంటున్న తీరును పర్యవేక్షిస్తామని బోర్డు ట్వీట్ చేసింది. కాగా, ధావన్‌ను వారం రోజులపాటు అబ్జర్వేషన్లో ఉంచనున్నట్టు తెలుస్తోంది. శిఖర్ గాయాన్ని వారం రోజుల తర్వాత చివరిగా పర్యవేక్షించిన తర్వాతే.. అతడికి ప్రత్యామ్నాయాన్ని ప్రకటించాలనే యోచనలో బీసీసీఐ ఉంది.
ధావన్ బొటన వేలికి అయిన గాయాన్ని హెయిర్‌లైన్ ఫ్రాక్చర్‌గా నిర్ధారించినట్టు తెలుస్తోంది. ఐసీసీ టోర్నీల్లో సత్తా చాటే ధావన్ సేవలను వరల్డ్ కప్‌లో కోల్పోవద్దని బీసీసీఐ భావిస్తున్నట్టు సమాచారం. అందుకే అతడిని వెంటనే ఇంటికి పంపేయడానికి ఇష్టపడటం లేదు. వారం రోజుల్లో అతడు కోలుకుంటున్నట్టు గుర్తిస్తే.. పూర్తిగా కోలుకున్నాక జట్టులోకి తీసుకుంటారు. లేదంటే అతడికి ప్రత్యామ్నాయంగా రిషబ్ పంత్‌ను ఇంగ్లాండ్ పంపిస్తారు.
Team India opening batsman Mr Shikhar Dhawan is presently under the observation of the BCCI medical team. The team… https://t.co/XKSCPgvxoY
&mdash; BCCI (@BCCI) 1560265541000
గాయం కారణంగా న్యూజిలాండ్‌తో గురువారం జరగబోయే మ్యాచ్‌తోపాటు ఆదివారం పాకిస్థాన్‌తో మ్యాచ్‌కు కూడా ధావన్ దూరం కానున్నాడు. వారంలోగా ఫిట్‌నెస్ నిరూపించుకుంటే.. అప్ఘాన్‌తో జూన్ 22న జరగబోయే మ్యాచ్‌కి అతడు అందుబాటులో ఉంటాడు. ఆదివారం ఆసీస్‌తో జరిగిన మ్యాచ్‌లో 109 బంతుల్లో 117 పరుగులు చేసిన శిఖర్ సత్తా చాటిన సంగతి తెలిసిందే.